《题商山四皓图为陈徵士致广题》
明代·李昌祺

昵昵戚姬宠，胶胶如意怜。壮哉盘石基，凛将殒而颠。

睿志慝深盘，嘉猷忌谠言。辅臣谋已拙，壸阈忧徒悬。

遐飞四威凤，千仞来翩翩。赖以为羽翼，大本安且全。

翻然振归翮，遥想商山还。兹事已云远，高风图画传。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。